Cythere dandárja – Cythere: ismertebb és általánosabban használt neve Aphrodite, a szépség és a szerelem istennője az ógörög mitológiában (a rómaiaknál Venus). – A C. d. néven elnevezett kémszervezet létezésére vonatkozóan semmiféle adatot nem sikerült találnunk. Valóban volt ilyesmi Napóleon korában? Ismerve Napóleon katonai és rendőrállamának a szervezetét, feltételezhető, hogy valószínűleg ez a Jókai által idézett, I. D. A. Temme: Magasból jövő bűnök c. munkájából vett történet a valóságon alapul.