Bertuch Orbis Pictus kötetei – Bertuch Friedrich Justin (1747–1822) német könyvkereskedő, író és fordító Bilderbuch für Kinder (Képeskönyv gyermekeknek) címmel füzetsorozatot adott ki. Ebben képekkel tanította és nevelte az ifjúságot. Mintája Comenius Orbis sensualium pictus (Az élők világa képekben) című szemléltető szándékkal írt tankönyve volt. Bertuch Bilderbuch című füzetsorozatának egy része (2–12 füzet) Jókai könyvtárában is megvolt, ma a Petőfi Irodalmi Múzeum őrzi.